Referat af møde med DBFF 17/1-2010 i Temple Gym

Tilstede fra DBFF: 

Frederik Baadstorp (Dommerchef), Kim Jensen (Best. Medlem og næstformand), Lone Nielsen

(Dommergruppen) 

Set i lyset af placeringerne ved DM 2009 har nogle af atleterne undret sig over dommernes placeringer af de enkelte atleter, hvorfor de har ønsket at få uddybet, hvorledes de enkelte klasser dømmes. Atlet Tina Milton har taget initiativ til at få samlet både dommere og atleter til en spørgesession.

Mødet startede med en kort præsentation af de tilstedeværende foran de fremmødte atleter, kommende atleter, opvarmere og vejledere. 

Mødet havde ingen agenda som sådan, hvorfor Frederik gav bolden op til de fremmødte, der hurtigt kom på banen med en masse spørgsmål.

Spørgsmål til Bodyfitness:

· Hvilken sideposering er gældende?

Begge sideposeringer (Arme strakt med hænderne bag numsen og tvist posering med en arm bagud og en arm foran med tvist i taljen) er godkendt og man bør som BF-atlet træne begge. Dommerchefen har ret til at vælge den ene frem for den anden såfremt det gavner dommernes udsyn iht. bedømmelse 

· Hvornår er man for ”hård” til bodyfitness?

I bodyfitness dømmes der efter:

· Proportioner

· symmetri 

· muskelmasse. 

I den rækkefølge. Man må ikke være for pillet og al underhudsvæsken må ikke være væk.

Atleten må ikke være overdreven muskuløs eller være overdreven tynd, og der må ikke være for

dybe separationer og ”striber” i muskulaturen (taget fra DBFF regelsæt)

I bodybuilding (BB) er det lige omvendt rækkefølge, men naturligvis er det

helheden, der afgør dommernes valg

· Hvad er forskellen på BF og CBB?

I CBB dømmes der efter muskelmasse, symmetri og proportioner, i den rækkefølge. I BF dømmes der efter proportioner, symmetri og muskelmasse, i den rækkefølge.

· Bør man fortælle atleterne til indvejningen at de f.eks. bør vælge CBB i stedet for BF?

Det kunne man gøre førhen, men det gør man ikke mere da et skift fra f.eks. BF til CBB vil betyde bikini uden sten, og en fri rutine som indøves på forhånd. Derfor vil det være bedre at atleten i god tid før konkurrencen rådfører sig med en dommer hvis atleten er i tvivl.

· Bør man efter konkurrencen henvende sig til de atleter der blev dømt ned for at være for ”hårde” og give feedback?

Kun hvis atleten selv henvender sig for at få feedback. I så fald vil dommeren vejlede om denne ville gøre sig bedre i en anden klasse.

             Atleterne opfordres til at tage kontakt til en af dommerne i god tid inden DM eller andre

             mesterskaber, hvis de er i tvivl om eller ønsker hjælp til, hvilken klasse de passer bedst ind i.

             Dommerne vil naturligvis gerne hjælpe med vejledning (dog ikke på personlig træner-niveau), da alle

             ønsker at atleterne skal kunne klare sig bedst muligt også internationalt

· Hvorfor må badedragten ikke vise mavemuskulaturen og mere end ½ af balden?

Fordi dette er i henhold til de internationale regler

Lone fra Glamourama lovede at sende et billede til DBFF af hvordan snittet må være på en dragt)

Atleterne ville gerne vide mht. godkendelse af poseringstøj (fx hvorfor ingen bare maver og farver på forbedømmelsestøj)For poseringsdragter gælder de samme regler til DM som til NM.

· Hvor meget tæller, dragt, smykker, sko, hår og make-up?

Det tæller ikke, der dømmes efter proportioner, symmetri og muskelmasse. Skulle man komme ud i en finale hvor 2 atleter ligner hinanden meget i kropsbygning kan det muligvis spille ind, men det sker yderst sjældent. Dette tilfælde, er ikke set i DK indtil nu..

· Hvilke klasser er der i BF?

Venligst læs de internationale regelsæt på www.ifbb.com / rules

-163 cm, -168 cm og +168 cm og en master til alle højder der er over 35 år. Man kan stille op i ”alm.”

Bodyfitness klasse OG master.

Spørgsmål til AF (Herrer og damer):

· Skal fitnessatleter være lige så mørke i farven som bodybuilderne?

Der er ingen standarder for hvor mørk farven skal være. Man bliver ikke bedømt på farven, men bør

             efterstræbe at have samme farve som de atleter man står med på scenen og at farven ligger jævnt

             og pænt så den fremhæver kroppen konturer. Mht. dreamtan så er der en del forskellige farver, som

             er godkendte og disse må atleterne frit vælge imellem – dette gælder for alle klasser.

             Der vil måske være mulighed for at få sprayet farve på til DM 2010. Dette bliver besluttet ved næste

             bestyrelses møde.

· Bliver AF en del af DM i 2010?

         Ja, men i 2011 er der nok længere noget der kommer til at hedde AF ved DM .

       Der afholdes IKKE NM i 2010 i AF for hverken mænd eller kvinder

· Er der forskel på hvordan en AF-atlet og en BF atlet skal se ud?

        Jo der er forskel (læs regelsættet for bedømmelse kriterium www.ifbb.com/rules

         AF er meget fysisk betonet/BF bedømmes de fire sider samt i 2 dragter. Man må ikke både stille op

              i AF og BF. I Athletic Fitness Herrer (AFH) er proportionerne/helheden vigtigst, men de skal

              naturligvis kunne klare sig til de fysiske dele af konkurrencen også.

· Bliver AF ændret til kun dips og roning?

Ja det bliver efter de nordiske regler: Roning 500 meter, 1 min pause og så alle de dips man kan

tage.

· Bliver AF en del af Nordiske mesterskaber 2010?

Der bliver ingen AF klasser ved Nordiske fremover. Det er ikke 100% vedtaget endnu.

Spørgsmål til Bodybuilding:

· Hvorfor gøres der ikke mere ud af at præsentere atleterne med højde, vægt osv.?

Det hele drejer sig om tid. Det hele skal overstås på én weekend. Hvis der er +120 atleter tilmeldt

kan man tale om at dele det op i 2 weekender, men der er vi ikke nået til endnu.

· Kunne man give atleterne bedre tid til at sætte poseringerne?

             Igen er det er spørgsmål om tid. Desuden er det i overensstemmelse med de gældende IFBB regler.

            Ydermere er det også surt for de der skal sidst på at de skal vente til sent om aftenen, og desuden

             ville publikum så være gået hjem. 

              Hvis en atlet ikke når at få sat posen vil han eller hun ikke få points for den. Hvis man internationalt

              set IKKE når sin posering indenfor den givne tid, så tælles den slet ikke med. I DK guider

              dommerchefen både nye og gamle atleter, hvis der er noget, som ikke er helt korrekt.

· Er der nogen retningslinjer for proportioner?

         Førhen hed det at læg, hals og biceps skulle have ca. samme mål for at proportionerne passede

        sammen. Men det bruges ikke længere som retningslinje.

· Hvad tæller pose-down og den fri rutine?

Pose-down er kun til ære for publikum og tæller ikke i den samlede bedømmelse. Den frie rutine

             tæller 1/3 i den samlede vurdering. 

Generelle spørgsmål:

· Bør atleter der ikke er gået videre i finalen ikke på konkurrencedagen kunne få at vide hvilken placering

     de har fået?

         Jo alle atleter bør få at vide på dagen hvilken placering de har fået. Det er noteret.

· Findes der nogle retningslinjer for hvad dommerne dømmer efter? Og måde de dømmer på?

         Ja de dømmer efter de internationale regler (læs dette på www.ifbb.com)         

· Adgangskrav til DM?

             Der er ingen adgangskrav, og man afviser heller ikke atleter ved indvejningen. Skal vi til at lave

             optagelseskrav til DM igen – dvs. begyndermesterskaber? Vi skal op over 130 atleter, før det er

             rentabelt og fornuftsmæssigt at lave et DM over 2 weekender. 

· Hvad er forskellen på CBB for kvinder og BB for kvinder?

             Der er højde- og vægt grænse i CBB. DBFF vil vende tilbage med reglerne for CBB snarest muligt.

             IFBB har endnu ikke en CB for kvinder, så vi mangler regler og retningslinjer for, hvordan klassen

             skal dømmes. Der vil blive både DM og NM i CBK, hvilket er godkendt af den internationale

             dommerchef.

· Hvorfor kan man ikke deltage i konkurrencer i andre forbund uden at få karantæne fra IFBB?

Det er et økonomisk spørgsmål. IFBB har interesse i at have så mange deltagende som muligt ved deres arrangementer.

· Hvorfor bruger man ikke nogle af de fora der er på nettet som kanal for informationer?

Tidligere afprøvet. Skabte for mange problemer og mudderkast.

· Kan man gøre noget for at DM og Nordiske mesterskaber ikke kommer til at ligge med 6-7-ugers

      mellemrum?

I 2010 kan vi intet ændre, da Messecenter Herning allerede var booket for længst, da dato for NM

blev fastlagt. Men fra 2011 vil det sikkert kunne placeres mere hensigtsmæssigt Senest den 15. aug. 2010 skal alle datoer for konkurrencer i Norden til 2011 være på plads fremover.

· Må man skifte klasse fra DM til Nordiske mesterskaber f.eks. i bodybuilding? 

Ja, man må skifte klasse, men ikke kategori. En atlet kan f.eks. ikke stille op i BF ved DM og BB ved

             Nordiske mesterskaber. 

· Hvis man udtages til NM i en vægtklasse, er man så bundet i den klasse såfremt man står skarpere i en anden klasse, når det er NM tid? 

            NEJ det er man ikke, men man kan ikke skifte kategori, fx fra CB til BB.

· Poseringseminarer?

DBFF bakker gerne op om poserings-seminarer. Men det skal være atleterne selv der står for at

samle folk til dette. Der er dommere i hele landet der kan deltage ved disse seminarer, så skriv til

Frederik, så tager han kontakten videre til vedkommende dommer.

· Skal man have at vide bag scenen/umiddelbart efter konkurrencen hvilken placering man har fået hvis

      man ikke er gået videre i finalen?

             Der blev rejst en problematik vedr. atleter som IKKE går med i finalen dvs. Top 6. Nogle ønsker at

            kunne begynde at indtage mad og væske igen, da de alligevel ikke skal i finalen. Der er lagt op til at

            atleterne indbyrdes finder ud af, hvordan det skal køre fremover og give besked videre til dommerne

            om deres valg. Dvs. at atleterne skal komme til enighed om, hvornår de ønsker at frasorteringen skal

            finde sted - enten PÅ scenen eller efter de er kommet ud fra bedømmelse.

· Skal man på scenen i finalen hvis man ikke er blandt finalisterne?

      Tidligere var det sådan at man backstage fik at vide hvem der var gået videre og de der ikke var,

       kunne tage hjem. Men mange f.eks. i BF var kede af ikke at få vist deres finaledragt. Så det blev

       lavet om til at alle går på scenen og så får at vide hvem finalisterne er.

· Hvad er reglerne for Classic Bodybuilding for kvinder (som er ny kategori ved DM i 2010)?

              På vej, og kommer på hjemmesiden så snart der vides mere. I Classic Bodybuilding (CB), som er ny

              klasse på programmet fra 2010, skal der først udstikkes guidelines, hvorfra der skal dømmes. 

· Generalt bedre kommunikation via hjemmesiden.

Noteret, dog er penge et issue da der benyttes en ekstern webmaster.

· Opdateret regelsæt på siden?

Noteret.

· Flere konkurrencer i DK ála Mr. og Miss Fitness?

              Ikke p.t. Et spørgsmål om økonomi. Men DBFF er åbne for samarbejde med en udefrakommende

        arrangør. Men det skal være under IFBB regi, ellers vil der være karantæne for atleterne. Man

       idømmes karantæne såfremt man stiller op i andre forbund, end de under IFBB godkendte. Dette er

       grundet diverse forskellige regelsæt.

· Kunne man offentliggøre point?

Det er ikke relevant, vil hellere tage en dialog med den enkelte atlet efter konkurrencen.

Forslag:

· Bedre opdatering af hjemmeside, så det bliver det sted man kan søge svar på sine spørgsmål. Herunder reglementet.

· FAQ (Frequently Asked Questions = Ofte stillede spørgsmål)

· Mere synlighed, gør sporten interessant for Hr. og Fru Danmark

    Alle forslag er modtaget og noteret af DBFF.

Opsummering:

Atleterne opfordres til at kontakte både bestyrelsen og ikke mindst dommerne løbende gennem året ved eventuelle spørgsmål og ikke kun lige inden DM, da der er ekstra travlt.

Frederik opfordrede alle til at kontakte ham pr. mail med de spørgsmål man måtte have i forbindelse med

konkurrence. Han opfordrede også alle til at være ude i god tid! Han svarer inde for max. 14 dage.

Desuden opfordrer DBFF til at man møder op til generalforsamlingerne der altid ligger først uge i april og at

alle der kunne være interesserede i at hjælpe til vedr. DM, eller i det hele taget, melder dette ud

Ydermere er forbundet åbne for flere møder af samme slags som dette for at åbne for dialogen.

Frederiks mailadresse: frederik@dbff.dk
Generalforsamlingen afholdes altid første weekend i april – mød ENDELIG op og byd ind. Hvis man gerne vil hjælpe, hvorhenne skal man så henvende sig? Mød op til Generalforsamlingen 

Man SKAL have været medlem af DBFF i min. 9 mdr. første gang man stiller op, efterfølgende gange min. 18 mdr. (dette gælder også for evt. udmelding og senere indmelding). Mod ekspresgebyr dog op til 6 uger før første gang.

Brugbare links:

www.dbff.dk 

www.ifbb.com

